《寄李舍人雯》
明代·侯方域

金陵门外昔同游，归去衰迟有故丘。六季春城喧野雀，三山云气黯江楼。

嵇康辞吏非关懒，张翰思乡不为秋。最是月明照颜色，平芜烟雨使人愁。

作者简介：（1618—1654）明末清初河南商丘人，字朝宗，号雪苑、杂庸子。侯恂子。少时为复社、几社诸名士所推重，与方以智、冒襄、陈贞慧号四公子。南明弘光时，以不受阮大铖笼络，险遭迫害，夜走依总兵官高杰，又曾入史可法幕。入清，应顺治八年乡试，中副榜。文章富才气，与魏禧、汪琬号清初三大家。有《壮悔堂文集》、《四忆堂诗集》。